Der er brug for at tænke nyt. Derfor er Liberal Alliance klar til at støtte et forslag om at gøre boligforeningen Lejerbo til både arbejdsgiver og arbejdsformidling for de indvandrere og flygtningegrupper i Mjølnerparken, som sidder fast i kontanthjælp.

Over en tiårig prøveperiode skal beboere i Mjølnerparken på Nørrebro ikke kunne få udbetalt kontanthjælp. Til gengæld får de garanti for job og uddannelse.

»Selvfølgelig vil det være et sats«, siger socialordfører Laura Lindahl (LA): »Og det kan virke vildt at fjerne ydelsen helt i et afgrænset område. Men virkeligheden er, at den nuværende jobindsats ikke har virket. Vi må tænke ud af boksen«.